**Informacija o primanjima izabranih dužnosnika**

**u Skupštini Tuzlanskog kantona**

Plaće i naknade izabranih dužnosnika u Skupštini Tuzlanskog kantona regulisane su Zakonom o plaćama i nakanadama izabranih dužnosnika, nosilaca izvršnih funkcija i savjetnika u organima vlasti Tuzlanskog kantona koji je objavljen u „Službenim novinama Tuzlanskog kantona“ br. 11/15, 4/17 i 22/21.

Navedenim Zakonom, u članu 9., utvrđeni su platni razredi i koeficijenti za obračun plata, a članom 4. je propisano da Administrativna komisija Skupštine Tuzlanskog kantona propisuje osnovicu za obračun plaće, koja je ista kao i za sve zaposlene kod budžetskih korisnika (454 KM).

Članom 7. navedenog zakona je propisano da izabrani dužnosnici u profesionalnom statusu imaju pravo na poslanički paušal koji ne može biti veći od tri osnovice, a izabrani dužnosnici koji nisu u profesionalnom statusu imaju pravo na poslanički paušal koji ne može biti veći od četiri osnovice za obračun plate.

Pravo na jednu mjesečnu naknadu u visini jedne osnovice bez obzira na broj održanih sjednica imaju članovi Kolegija Skupštine TK, izuzev predsjednika Skupštine i zamjenika predsjednika u profesionalnom statusu.

Izabrani dužnosnici u profesionalnom stausu imaju pravo na naknadu za topli obrok u iznosu od 11,60 KM po izrađenom danu i naknadu za prevoz u visini mjesečne autobusne karte gradskog / međugradskog saobraćaja.

Osim navedenih, izabrani dužnosnici ne ostvaruju prava na nadoknadu za bilo koje druge materijalne troškove niti imaju bilo koja druga primanja na osnovu angažmana u Skupštini Tuzlanskog kantona.

Tabelarni prikaz:

**Plate:**

|  |  |  |
| --- | --- | --- |
| **pozicija** | **Način obračuna** | **Iznos u KM** |
| **Predsjednik Skupštine** | **Koeficijent 8,50 x 454 (osnovica) bez minulog rada** | **3.859,00** |
| **Zamjenik predsjednika Skupštine koji ima profesionalni status** | **Koeficijent 6 x 454 (osnovica) bez minulog rada** | **2.724,00** |
| **Poslanik u Skupštini TK koji ima profesionalni status** | **Koeficijent 3,40 x 454 (osnovica) bez minulog rada** | **1.543,6** |

**Naknade:**

|  |  |  |
| --- | --- | --- |
| **pozicija** | **paušal** | **Iznos u KM** |
| **Predsjednik Skupštine** | **osnovica 454 x 3** | **1.362,00** |
| **Zamjenik predsjednika Skupštine TK** (koji nema profesionalni status) | **osnovica 454 x 4; i naknada za rad u Kolegiju jedna osnovica (454) mjesečno bez obzira na broj održanih sjednica** | 1.816,00  +  454 =  **2.270,00** |
| **Poslanik u Skupštini TK koji ima profesionalni status** | **Osnovica 454 x 3** | **1.362,00** |
| **Članovi Kolegija Skupštine TK (osim predsjednika Skupštine i zamjenika predsjednika u profesionalnom statusu)** | **Naknada za rad u Kolegiju jedna osnovica (454) mjesečno bez obzira na broj održanih sjednica** | **454,00** |
| **Poslanik u Skupštini TK koji nema profesionalni status** | **454 (osnovica) x 4** | **1.816,00** |
| **Vanskupštinski član radnog tijela** | **317,80 (70% od osnovive 454) x1**  **Ukoliko je održana barem jedna sjednica u mjesecu** | **317,80** |

Za svaki nedolazak na sjednicu radnog tijela i Skupštine Tuzlanskog kantona vrši se umanjenje paušala za 10%, osim u slučaju bolovanja, godišnjeg odmora i plaćenog odsustva po rješenju Administrativne komisije. Zakonom je propisano pravo i na položajni dodatak koji se ne isplaćuje.

Služba Skupštine Tuzlanskog kantona

Tuzla, 16.3.2023. godine